b'\n_START_ARTICLE_\nLaktisoli\n_START_SECTION_\nMakeuden esto\n_START_PARAGRAPH_\nIhmisill\xc3\xa4 on suussa heterodimeerisi\xc3\xa4 makureseptoreita, TAS1R2-TAS1R3. Laktisolilla on 2 stereoisomeeri\xc3\xa4: (R)- ja (S)-laktisoli. (R)-Laktisoli ei vaikuta makeaa aistiviin reseptoreihin. Taas (S)-laktisoli sitoutuu TAS1R3:n solukalvon l\xc3\xa4p\xc3\xa4isev\xc3\xa4\xc3\xa4n domeeniin (TMD:hen). Se sitoutuu siihen k\xc3\xa4\xc3\xa4nteisagonistina. (S)-Laktisoli est\xc3\xa4\xc3\xa4 siten makeutusaineiden makeutta, joita ovat esimerkiksi sakkaroosi, fruktoosi, sakariini ja neotaami._NEWLINE_Itsess\xc3\xa4\xc3\xa4n laktisoli maistuu heikosti kitker\xc3\xa4n metalliselta tai suolaiselta._NEWLINE_Muita makeuttavia est\xc3\xa4vi\xc3\xa4 aineita ovat muun muassa 2-(2,4-dikloorifenoksi)propionihappo ja Gymnema sylvestre-kasvin gurmariini-proteiini ja gymnemahapot, kiinanjujuban lehtien zizifiini ja Hovenia dulcis-puun lehtien hodulsiini.'